NÁVRH
Všeobecne záväzné nariadenie
Mesta Stará Turá 

č. 9/2011 – Nar.

O výške príspevku zákonného zástupcu dieťaťa na čiastočnú úhradu nákladov v školách a školských zariadeniach
mesta Stará Turá

     Mestské zastupiteľstvo v Starej Turej na svojom zasadnutí dňa 13. 9. 2011 uznesením č. 
........ X /2011 schválilo 3/5 väčšinou prítomných poslancov toto všeobecne záväzné nariadenie vydané v súlade s § 6 zák. SNR 369/1990 Zb. o obecnom zriadení v znení neskorších predpisov, v súlade so zákonom NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a zákonom č. 596/2003 Z. z. o štátnej správe v školstve a školskej samospráve a o zmene a a doplnení niektorých zákonov.

§ 1
Materská škola

Mesto Stará Turá je zriaďovateľom Materskej školy, Hurbanova ul. 142, 916 01 Stará Turá.
Výška príspevku za pobyt dieťaťa v materskej škole je 10,00 € za jedno dieťa mesačne.
Príspevok sa uhrádza vopred do 15. dňa predchádzajúceho kalendárneho mesiaca, bezhotovostne na účet MŠ vedený vo VÚB, č. ú. 1628468359/0200.

Výška príspevku na stravovanie v školskej jedálni MŠ na stravníka a jedlo v čase pobytu v škole je nasledovná:

Jedlo	desiata	obed	olovrant	spolu	
Cena	0,28 €	0,68 €	0,23 €	1,19 €	

Zákonný zástupca je povinný uhradiť finančný príspevok na účet školskej jedálne vedenom vo VÚB a to mesačne vopred najneskôr do 15. dňa predchádzajúceho kalendárneho mesiaca.

§ 2
Základná škola

Mesto Stará Turá je zriaďovateľom Základnej školy, Hurbanova ul. č. 128/25, 916 01 Stará Turá. Súčasťou školy je školský klub detí (ŠKD), dve školské kuchyne s jedálňami. 

Výška príspevku na čiastočnú úhradu nákladov činnosti školského klubu detí na jedno dieťa mesačne je 6,70 €, výška príspevku na súrodencov mesačne je 10,00 €.
Finančný príspevok je potrebné uhradiť vopred do 15. dňa predchádzajúceho  kalendárneho mesiaca na účet ZŠ vedený vo VÚB, č. ú. 1627987755/0200.

Výška príspevku na stravovanie v školskej jedálni na stravníka a jedlo v čase ich pobytu v škole je nasledovná:

Kategória	Desiata	Obed 1. st.	Obed 2. st.	zamestnanci	
Cena	0,30	1,09 €	1,16 €	1,26 €	

Finančný príspevok je potrebné uhradiť na účty školských jedální, ktoré sú vedené vo VÚB a to mesačne vopred najneskôr do 15. dňa predchádzajúceho kalendárneho mesiaca.

§ 3
Základná umelecká škola

Mesto Stará Turá je zriaďovateľom Základnej umeleckej školy, Ul. SNP 293/31, 916 01 Stará Turá.

Výška príspevkov na čiastočnú úhradu nákladov spojených so štúdiom v základnej umeleckej škole je mesačne:

Druh štúdia	Poplatok	Poznámka	
Prípravné štúdium individuálne	4,50 €		
Prípravné štúdium skupinové	2,50 €		
Základné štúdium individuálne	4,50 €		
Základné štúdium skupinové	3,00 €		
Štúdium pre dospelých individuálne	10,00 €	zárobkovo činné osoby	
Štúdium pre dospelých kolektívne	8,30 €	zárobkovo činné osoby	
Štúdium pre dospelých individuálne	4,50€	študenti, dôchodcovia	
Štúdium pre dospelých skupinové	3,00€	študenti, dôchodcovia	

Finančný príspevok je potrebné uhradiť bezhotovostne na účet ZUŠ vedený v Dexia banke č. ú. 5859627001/5600.

§ 4
Centrum voľného času

Mesto Stará Turá je zriaďovateľom Centra voľného času, Ul. M. R. Štefánika č. 355, 916 01 Stará Turá.

Výška príspevkov na čiastočnú úhradu nákladov na  činnosť centra voľného času je
nasledovná:
•	vo výške 1,50 € - člen záujmového krúžku, ktorý je žiakom alebo študentom základnej školy či strednej školy a súčasne odovzdá do CVČ vzdelávací poukaz,
•	vo výške 2,50 € - člen záujmového krúžku do 30 rokov, ktorý je žiakom alebo študentom základnej, strednej alebo vysokej školy,
•	vo výške 3,50 € - člen záujmového krúžku, ktorý nie je žiakom ani študentom základnej, strednej či vysokej školy,
•	oslobodené od poplatkov sú nízkoprahové kluby (sú určené pre handicapovanú mládež, mamičky na materskej dovolenke s deťmi do 3 rokov)
             Finančný príspevok je potrebné uhradiť na účet CVČ vedený vo VÚB  
             č. ú. 1627874259/0200.

§ 5
Záverečné ustanovenia

Týmto všeobecne záväzným nariadením sa ruší VZN č. 5/2011 z  23. 6. 2011.  

Toto VZN schválilo mestské zastupiteľstvo dňa ...................., na úradnej tabuli bolo zverejnené dňa 16. 8. 2011 a nadobúda účinnosť dňa 1. 10. 2011. 

V Starej Turej dňa 16. 8. 2011

........................................
                                                                                                                 Ing. Ján Kišš
                                                                                                               primátor mesta